Covid steek kop uit in Ons Tuiste; Wêreld Biddag vir Vroue; Suurstofmasjien vir ORO se Verswakte afdeling; Groeikonferensie.... lees daarvan én meer in die Feldmuis van 25 Februarie 2021
Jaargang 18 - Uitgawe 07/2021 - Donderdag 25 Februarie 2021
Oude Rust kry suurstofmasjien
Die Lions Klub van Windhoek het 'n oksigineerder aan Oude Rust Oord se sorg afdeling vir verswakte bejaardes geskenk. 'n Oksigineerder plaas ekstra suurstof in die lug wat die pasiënte sodoende makliker laat asem haal sonder dat hulle aan 'n apparaat te koppel.
FOTO l na r: Johan van Rensburg van die Lions, Farancina Awa-Eises, Ellen Hoffmann, Alma Kanjaa en Titus Matyayi met die oksigineerder (Foto verskaf)
Nuwe bedieningsmodel vir San gemeentes
Die uitdagings vir die bediening in die noordooste van die land waar Degnos koördineer en ondersteuning gee aan die plaaslike San gemeentes en bedienings, is groot. Armoede is die daaglikse brood van die standplaas leraars – oral trek die gemeenskappe swaar en ly die mense onder al die tipiese sosiale uitdagings wat met armoede geassosieer word.
Afstande is groot en die standplaas leraars het nie vervoer nie en dit is ook onbekostigbaar.
Die afgelope paar dae het Andries Gous en medewerkers kos afgelewer in die Boesmaland area en die predikante besoek om hulle geestelik, emosioneel en stoflik te ondersteun.
Die nat paaie maak dit baie moeilik om te ry – maar eerder so as droogte. Beide Andries en Willem ry gly-gly en versigtig om op die paaie te bly!
Hulle toets 'n nuwe bedieningsmodel waar Willem met een bakkie kos aflewer en dan bietjie die predikante rondvat om by hulle afgeleë wyke uit te kom. Andries het saamgegaan om die nuwe model te koördineer en om bietjie by elke leraar te kuier en saam te beplan
Hulle vra weer: Bid asseblief vir die standplaas leraars – vir hulle eie geestelike groei en vasstaan, vir lewenskrag en emosionele soepelheid om die uitdagings te kan hanteer en dat die Gees die saad wat gesaai word sal troetel en wasdom bring.
Bank besonderhede: DEGNOS, First National Bank - Grootfontein Rek. nr 553 24 111 992 Takkode 280 173
Covid het die week Ons Tuiste getref
Die bestuur van Keetmanshoop se tehuis vir bejaardes, Ons Tuiste, is die week onverwags gekonfronteer met Covid.
Waarskynlik was dit te wagte, want die gevalle is aan die toeneem en die eerste pasiënt wat asemnood ontwikkel het, het die rooi ligte laat flikker. Sy is 'n inwoner in die Anel afdeling vir verswakte bejaardes.
Sy is met 'n nood vlug na Windhoek afgevoer waar sy opgeneem is vir behandeling.
Die volgende dag het Ons Tuiste 'n amptelike kennisgewing gekry dat die pasiënt positief getoets het vir Covid-19 en het die tehuis dadelik hulle protokol vir die hantering daarvan in werking gestel wat insluit die self-kwarantyn van alle personeel wat in aanraking was met die pasiënt en hulle het begin met voorkomende behandeling.
Die tehuis is ook in algehele inperking geplaas en geen nie-essensiële persone word toegelaat om die geboue te betree nie.
Die staat se distrik geneesheer en sy Covid span sou die perseel gister besoek om verdere instruksies deur te gee vir die hantering van die situasie.
Hulle vra voorbidding vir die instansie en sê dat hulle hoop om dit vinnig en doeltreffend in die kiem te kan smoor.
Toe dans nog sonde was....
Op 3 Junie 1955 kom die Ringskommissie van die Ring van Windhoek byeen om 'n klag aan te hoor "...dat twee diakens van die gemeente Gobabis (name genotuleer) op 'n dansparty was oujaarsnag 1954 by 'n hotel in Gobabis."
Albei broers het skriftelik hulle opregte berou getoon en die Ringskommissie "...besluit dat die Voorsitter 'n brief van ernstige vermaning aan beide hierdie broeders sal rig."
(Met dank aan Grens.Pos wat dit oorgeneem het uit: VrydagNuus)
• Dit gaan weer minder goed met Lukas Coetzer (Emeritus van Outjo) nadat sy kanker weer opgevlam het. Hy het weer Maandag begin met chemo terapie vir 'n letsel op sy lewer.
• Pikkie Hoffmann, Wildernis Terapie 25/02 081293551 wildernesstherapy@ecsos.org
• Bianca Fourie, Windhoek-Wes 01/03 081-122-8113 vinowf@gmail.com
• Poenie vd Berg, Eros 03/03 081-251-9142 fourie@peace.com.na
Dries Burger van Pionierspark het die beroep na Windhoek Moedergemeente aanvaar.
Düring Cornelius het die beroep na Kalkrand het vir 'n twee jaar kontrak aanvaaar. 0814176109 düringcornelius@gmail.com
• 15 & 16 Maart 2021
BO: 20 punte
• 'n Pastorale narratiewe raamwerk (Dr Elmo Pienaar)
• Siekepastoraat en sterwensbegeleiding (Dr Faure Louw)
• Gesinsberading (Dr Jo Viljoen)
• Verhoudingsberading (Dr Pieter Visser)
• Stres-en traumaberading in die tyd van Covid-19 (Elma Bartlett)
Koste: R95 VBO: 30 punte Sluitingsdatum: 4 Maart 2021
• Naam van rekening: TSO
• Rekeningnommer: 142 0830 463
• Takkode: 632005
• Tak: PRETORIA
• Verwysing: VBO naam en van
• Bewys van betaling: epos na excelsus@up.ac.za
Tema: OUERTOERUSTING — 5 Belangrike elemente van Groeiende Famile Verhoudings wat positief inwerk op Geloofsvorming.
Dinsdag 2 Maart 2021 19h00 – 20h30
KLIK HIER VIR MEER INLIGTING MAAK SEKER JY SKRYF VROEGTYDIG IN
Aanbieder: Deon Kitching
Teikengroep: Ouers, Bedieningsleiers, Predikante, Pastore en Jeugwerkers
Registrasiefooi: Gratis (Donasies sal waardeer word)
Uitdagende en onbekende tye bied kreatiewe en oorspronklike moontlikhede vir gelowiges om as dissipels van Jesus Christus te leef.
Ons beleef nou 'n nuwe era vir geloofsvorming en geloofstoerusting in en deur die gemeente!
Covid-19 het dit vir gemeentes onmoontlik gemaak om op hulle bekende sisteme voort te gaan met kategese en Sondagskool.
Kursus 1 Geloofsvorming tydens en na Covid-19
Die kursus kan as basiese orientering gedoen word en is spesiaal gemik op kategete en Sondagskoolleiers.
MEER INLIGTING - KLIK SKRYF HIER IN - KLIK
Ons vra om verskoning dat Kameelboom verlede Sondag laat op die lug gekom het – dit was vanweë tegniese probleme buite ons beheer.
Thijs kuier die week saam met dr De Wet Strauss onder die Kameelboom oor verwikkelinge by NETS en oor die Lydenstyd na die teks wat vir 07 Maart uitgesit is: 1 Korintiërs 1:18-25. Luister eerskomende Sondag 28 Februarie om 12:00 (of Dinsdag 2/03 om 09:30) op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF op Potgooi
Die gewilde nuwe publikasie van Prof Ian Nell, Together in God's theatre, is nou ook in Afrikaans beskikbaar – Saam in God se teater.
Koop dit aanlyn - https://shop.clf.co.za/product/saam-in-god-se-teater/ of stuur 'n e-pos na order@clf.co.za.
Daar is geen "kerklewe" in Somalië nie en dis onmoontlik om jou Christelike geloof openlik te erken. Islam word as 'n noodsaaklike deel van die Somaliese identiteit beskou en as enige Somaliër daarvan verdink word dat hulle na Christenskap bekeer het, is hulle in groot gevaar.
Sluit by ons aan in gebed vir ons broers en susters in Somalië deur jou gebedskyfie hieronder af te laai.
• "Ons was almal dood, maar Jesus het gekom om ons te red en aan ons 'n nuwe lewe te gee… ek los my lewe in Sy hande. Ek is so opgewonde daaroor dat God by my is waar ek ook al is en ek is verheug dat die Here my gebede hoor."
• Bid vir families van diegene wat weens hulle geloof vermoor is, dat hulle vertroosting van hul Hemelse Vader sal ontvang en van hul bitterheid genees sal word.
• Bid vir 'n sterk Kerk om onder die Somali-mense te groei – wat op Jesus sal vertrou en sal honger en dors na God se regverdigheid.
• Bid vir dié wat verantwoordelik is vir die moorde op Christene dat hulle met vrees vir die Here gevul sal word.